Diari Oficial de la Generalitat Valenciana


Sumari del DOGV 4506, del 23-05-2003 (2003/5721)

ACORD 11 d'abril de 2003, de la Comissió Territorial d'Urbanisme de Castelló, relatiu al pla especial de dotació d'infraestructura de telecomunicacions de Vila-real.
---------------------------------------------------------------------------------------------------------------------------------------------------------------------

### Dades del document

Número de DOGV
:   4506

Data del DOGV
:   23-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5721


Data del document
:   11-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vila-real
    * pla d'urbanisme
    * telecomunicació

ACORD 11 d'abril de 2003, de la Comissió Territorial d'Urbanisme de Castelló, relatiu al pla especial de dotació d'infraestructura de telecomunicacions de Vila-real. [2003/5721]
  
Vist l'expedient relatiu al pla especial de dotació d'infraestructura de telecomunicacions de Vila-real, i de conformitat amb els següents,
  
Antecedents
  
Primer
  
El ple de l'Ajuntament de Vila-real, en la sessió de 30 de setembre de 2002, va acordar exposar al públic el pla especial, la qual cosa es va portar a terme mitjançant anuncis publicats en el periòdic El Mundo, de 22 de gener de 2003, i en el Diari Oficial de la Generalitat Valenciana, de 12 d'abril de 2002. Transcorregut el període d'informació al públic, durant el qual no es van formular al·legacions, el ple de l'Ajuntament va aprovar provisionalment el pla en la sessió de 24 de febrer de 2003, després de la qual cosa l'expedient es remet per a l'aprovació definitiva per la Conselleria el 21 de març de 2003.
  
Segon
  
El projecte consta de memòria i plànols.
  
Tercer
  
La societat Banda 26, SA, titular d'una llicència individual per a l'establiment i l'explotació d'una xàrcia pública fixa d'accés ràdio de LMDS, pretén executar una instal·lació d'una estació base de node d'accés al sistema LMDS, en el camí de Betxí s/n, polígon 40, parcel·la 230, del sòl no urbanitzable del municipi de Vila-real.. Presentat el projecte a la seua autorització municipal el 31 de maig de 2001, l'Ajuntament va requerir la mercantil perquè completara el projecte amb la documentació pròpia d'un pla especial, per entendre que es tracta d'una obra en sòl no urbanitzable no prevista en el pla.
  
D'esta manera, i conjuntament al citat projecte, s'ha tramitat un denominat ?Pla especial d'infraestructures de xàrcia elèctrica i telecomunicacions?.
  
Fonaments de dret
  
Primer
  
Se sol·licita per l'Ajuntament de Vila-real l'aprovació definitiva d'un denominat pla especial de dotació d'infraestructura de telecomunicacions, el qual té per objecte permetre la instal·lació d'una estació base de node accés al sistema LMDS en una parcel·la de sòl no urbanitzable comú.
  
L'expedient que ens ocupa planteja com a qüestió prèvia la de determinar si les obres previstes en este que s'han d'executar en sòl no urbanitzable comú necessiten o no de la tramitació d'un pla especial. Un supòsit semblant al que ara ens ocupa va ser ja examinat per la Comissió Territorial d'Urbanisme en la sessió de 30 d'octubre de 2002 (expedient 2002/0820), la doctrina del qual haurem de seguir ara.
  
L'article 7, paràgraf primer, de la Llei 4/1992, de 5 juny, sobre Sòl no Urbanitzable, establix que ?en sòl no urbanitzable comú poden realitzar-se, amb les característiques resultants de la funció pròpia i de la legislació específicament reguladores, les obres i instal·lacions requerides per les infraestructures i els servicis públics estatals, autonòmics o locals que necessiten localitzar-se en terrenys de la dita classe?.
  
La Llei 11/1998, de 24 d'abril, General de Telecomunicacions, és clara també, en l'article 2 i en el títol III (article 35 i següents) en el fet d'assenyalar el caràcter de servici públic (a més de servici d'interés general) dels servicis de telecomunicació disponibles al públic. Tant és així que estos operadors de telecomunicació tenen reconeguts per la dita llei drets propis d'un concessionari de servici públic com el d'ocupació del domini públic a ser beneficiaris en el procediment d'expropiació forçosa i a l'establiment al seu favor de servituds i de limitacions a la propietat (articles 43 i següents de la Llei). Per tant, és evident que les obres que hagen de realitzar estos operadors directament relacionades amb la gestió del servici s'emmarquen en l'article 7 de la LSNU.
  
D'esta manera, i en virtut del que establix l'article 7 de la LSNU, ha d'entendre's que en sòl no urbanitzable comú cal executar, sense necessitat d'una habilitació expressa prèvia per part del pla, les obres d'infraestructures requerides per a prestar el servici de telecomunicacions per cable, sense necessitat de tramitar el corresponent projecte com si es tractara d'un pla especial.
  
Per tant, es considera que cal comunicar a l'Ajuntament de Vila-real que no procedix adoptar un acord d'aprovació definitiva del pla especial tramés, i que és suficient per a la legitimació urbanística d'estes instal·lacions l'autorització municipal, i declarar igualment, als efectes de l'article 170 del Reglament de Planejament de la Comunitat Valenciana, aprovat pel Decret 2001/1998, de 15 de desembre, la compatibilitat de l'obra amb l'ordenació urbanística i territorial.
  
Segon
  
La Comissió Territorial d'Urbanisme és competent per a l'adopció dels acords de resolució sobre l'aprovació de plans especials, en els termes assenyalats en els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril.
  
En virtut de tot el que antecedix, la Comissió Territorial d'Urbanisme de Castelló acorda comunicar a l'Ajuntament de Vila-real que no cal adoptar un acord d'aprovació definitiva del pla especial tramés i que és suficient per a la legitimació urbanística d'estes instal·lacions l'autorització municipal, i declarar igualment la compatibilitat de l'obra amb l'ordenació urbanística i territorial.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 11 d'abril de 2003.- El secretari de la Comissió Territorial d'Urbanisme: Fernando Renau Faubell.